
Παρασκευή, 21 Αυγούστου 2026
ΔΕΛΤΙΟ ΤΥΠΟΥ
Μηχανική βλάβη Ι/Φ σκάφους στους Οθωνούς – Εντοπισμός 32 αλλοδαπών και σύλληψη του αλλοδαπού διακινητή τους στο Ηράκλειο – Εντοπισμός και διάσωση 44 αλλοδαπών και σύλληψη του αλλοδαπού διακινητή τους στο Ηράκλειο - Διακομιδές ασθενών

Τις πρωινές ώρες σήμερα, ενημερώθηκε η Λιμενική Αρχή των Οθωνών από το Ενιαίο Κέντρο Συντονισμού Έρευνας και Διάσωσης (Ε.Κ.Σ.Ε.Δ.) Λ.Σ.-ΕΛ.ΑΚΤ., για μηχανική βλάβη ενός ιστιοφόρου (Ι/Φ) σκάφους σημαίας Ισπανίας, με δύο αλλοδαπούς (υπηκόους Ισπανίας) επιβαίνοντες, στη θαλάσσια περιοχή 4,5 ν.μ. νοτιοανατολικά των Οθωνών. Στην περιοχή μετέβη ένα Περιπολικό σκάφος Λ.Σ.-ΕΛ.ΑΚΤ. (ΠΛΣ), καθώς και το ταχύπλοο (Τ/Χ) «ΤΑΣΟΣ» Τ.Κ. 625, προς παροχή συνδρομής. Το Ι/Φ κατέπλευσε στο λιμάνι «ΑΥΛΑΚΙΑ» Οθωνών με τη συνδρομή του Τ/Χ και συνοδεία του ΠΛΣ, όπου προσέδεσε με ασφάλεια με τους επιβαίνοντές του καλά στην υγεία τους. Από το Λιμενικό Σταθμό των Οθωνών, απαγορεύτηκε ο απόπλους του Ι/Φ σκάφους μέχρι την προσκόμιση βεβαιωτικού αξιοπλοΐας, ενώ από το περιστατικό δεν παρατηρήθηκε θαλάσσια ρύπανση.

*****


Τις πρωινές ώρες σήμερα, ενημερώθηκε η Λιμενική Αρχή των Καλών Λιμένων για την αποβίβαση αλλοδαπών από λέμβο, στην περιοχή «ΨΑΡΗ ΦΟΡΑΔΑ» του δήμου Βιάννου. Στο σημείο μετέβη στέλεχος Λ.Σ.-ΕΛ.ΑΚΤ. και στέλεχος του Α.Τ. Βιάννου, όπου εντόπισαν 33 αλλοδαπούς (31 άντρες, 1 γυναίκα και 1 ανήλικο). Στη συνέχεια, οι αλλοδαποί οδηγήθηκαν συνοδεία στελέχους Λ.Σ.-ΕΛ.ΑΚΤ, στο λιμάνι του Ηρακλείου. Σύμφωνα με τους αλλοδαπούς, εκκίνησαν τις βραδινές ώρες την 19.08.2026 από την περιοχή Τομπρούκ Λιβύης καταβάλλοντας χρηματικά ποσά από 10.000 έως 13.000 δηνάρια Λιβύης, για τη μεταφορά τους στην Ελλάδα. Κατά τη διενεργούμενη προανάκριση από το Κεντρικό Λιμεναρχείο Ηρακλείου, αναγνωρίστηκε ως διακινητής ένας 30χρονος αλλοδαπός (υπήκοος νοτίου Σουδάν) εκ των ανωτέρω και συνελήφθη για παράβαση του άρθρου 83 του Ν. 3386/2005 «Παράνομη είσοδος στη χώρα», του άρθρου 25 του Ν. 5038/2023 «Διευκόλυνση» σε συνδυασμό με το άρθρο 306 του Π.Κ. «Έκθεση». Η λέμβος μεταφοράς των αλλοδαπών κατασχέθηκε.
Επίσης:

Τις πρωινές ώρες σήμερα, ενημερώθηκε η Λιμενική Αρχή των Καλών Λιμένων από το Ενιαίο Κέντρο Συντονισμού Έρευνας και Διάσωσης (Ε.Κ.Σ.Ε.Δ.) του Αρχηγείου Λ.Σ.-ΕΛ.ΑΚΤ. για την παροχή συνδρομής σε μια λέμβο με αλλοδαπούς επιβαίνοντες σε δυσχερή θέση, στη θαλάσσια περιοχή 42 ν.μ. νότια των Καλών Λιμένων. Οι 44 αλλοδαποί (41 άνδρες, 1 γυναίκα και 2 ανήλικοι άνδρες) περισυλλέγησαν από σκάφος της δύναμης Frontex και μεταφέρθηκαν με τη συνδρομή της Ε/Γ-λάντζας «ΕΛΕΝΗ» Ν.Π.2097 στο λιμάνι των Καλών Λιμένων. Στη συνέχεια, οι διασωθέντες μεταφέρθηκαν συνοδεία στελεχών Κλιμακίου Ειδικών Αποστολών (Κ.Ε.Α) του Κεντρικού Λιμεναρχείου Ηρακλείου και στελεχών του Αστυνομικού Τμήματος Φαιστού στο λιμάνι του Ηρακλείου.

Σύμφωνα με τους αλλοδαπούς, εκκίνησαν τις πρώτες πρωινές ώρες την 19.08.2026 από την περιοχή Τομπρούκ της Λιβύης, καταβάλλοντας χρηματικά ποσά από 6.000 έως 13.000 δηναρίων Λιβύης, για την μεταφορά τους στην Ελλάδα. Κατά τη διενεργούμενη προανάκριση από το Κεντρικό Λιμεναρχείο Ηρακλείου, αναγνωρίστηκε ως διακινητής ένας 25χρονος αλλοδαπός (υπήκοος νοτίου Σουδάν) εκ των ανωτέρω και συνελήφθη για παράβαση του άρθρου 83 του Ν. 3386/2005 «Παράνομη είσοδος στη χώρα», του άρθρου 25 του Ν. 5038/2023 «Διευκόλυνση» σε συνδυασμό με το άρθρο 306 του Π.Κ. «Έκθεση».
*****

Με μέριμνα του Κέντρου Επιχειρήσεων του Λιμενικού Σώματος-Ελληνικής Ακτοφυλακής πραγματοποιήθηκαν οι παρακάτω διακομιδές ασθενών, οι οποίοι έχρηζαν άμεσης νοσοκομειακής περίθαλψης:

-90χρονου, από το λιμάνι των Ψαρών στο λιμάνι Βολισσού της Χίου της Κω, με Περιπολικό σκάφος Λ.Σ.-ΕΛ.ΑΚΤ.,
-84χρονης, από το λιμάνι της Πάρου στο λιμάνι της Σύρου, με το Ε/Γ-Τ/Ρ «ΚΥΡΙΑΡΧΟΣ ΙΙ» Ν.Ν.57,
-86χρονου, από το λιμάνι της Σκιάθου στο λιμάνι του Βόλου, με το Ι/Δ-Α/Ψ «ΑΘΩΣ» Ν. Σπετσών 323,

-62χρονου, από το λιμάνι της Αίγινας στο λιμάνι του Πειραιά, με Περιπολικό σκάφος Λ.Σ.-ΕΛ.ΑΚΤ.

